《月坡亭李耆明见菊》
宋代·毛幵

我怀渊明真，千载犹神交。
重吟九日诗，风节殊未凋。
良辰不再举，秋气日以高。
凄飚送落景，余霞敛尘霄。
万象为我役，天机亦良劳。
摩挲膝间桐，感此爨下焦。
时时出奇音，散我心郁陶。

作者简介：毛幵，约公元七四年前后（宋孝宗淳熙初前后）在世，历史人物，字平仲。信安人。生卒年均不详，为人傲世自高，与时多忤。尝为宛陵、东阳二州卒。开工于小词，诗文亦甚著名。所著有樵隐集十五卷，但是今仅存词一卷。